Here is a page extracted from Wikipedia that may contain CSS, HTML, and a lot of unformatted text.

Title: Castiliscar
Content: Castiliscar ye un municipio aragonés d'a provincia de Zaragoza, situau en a comarca de Cinco Villas y partiu chudicial d'Exeya d'os Caballers.

A suya población ye de 403 habitants, en una superficie de 40,7 km² y una densidat de población de 9,82 hab/km².

Cheografía 
Ye situau en a vertient ueste d'a sierra de Santa Agueda, cerca d'o puerto de Sos.

Toponimia 
En 1088 Sancho Remíriz concedió autorización a Galindo Sanchez, sinyor de Sos, pa costruir o Castiello de Liscare. En a Carta de población de 1171 en dicen Castel Siscar. A forma como se troba a radiz castiello ye pareixida a lo caso de Castiflorit. En o Capbreu d'El Real, cuaternau en os Actos de Corte d'el Reyno de Aragon de 1554 (y en todas as versions siguients), se cita como Castillescar, denominación que lo relacionaría con l'arriu Esca u, en atro caso, con toda la toponimia derivada d'o prerromano escarr-.

En Exeya bi ha una vega tradicional dita "Liscar" y seguntes Marcelino Cortés Valenciano ye un toponimo referiu a una formación vechetal de Cyperus longus dito "lisca".

Historia 
Seguntes Agustín Ubieto Arteta, a primera cita d'o lugar ye en 1211, en a obra d'Ángel Canellas López Colección diplomática de La Almunia de Doña Godina (en Cuadernos de Historia J. Zurita, numero 12-13, Zaragoza, 1961), y documenta as formas Castiliscar y Castelli Siscarii.

Demografía

Administración

Reparto de concellers

Alcaldes

Molimentos 
A Ilesia de Sant Chuan Baptista de Castliscar, una ilesia en estilos romanico y gotico adedicada a Sant Chuan Baptista, que ye la ilesia parroquial d'o lugar.

Fiestas 
 Cristo d'o Castiello, 8 de mayo.
 Romería ta l'ermita de Sant Román, 15 de mayo.
 Virchen d'o Rosario, primer domingo d'agosto.

Referencias

Vinclos externos 
 www.Castiliscar.net.

Veyer tamién 
 Lista de municipios de Zaragoza.

Localidaz d'a diocesi de Chaca en Cinco Villas